
	Noteikumu (grozījumu) projekts
 Izdarīt Ministru kabineta 2015. gada 30. jūnija noteikumos Nr. 333 "Noteikumi par Latvijas būvnormatīvu LBN 201-15 "Būvju ugunsdrošība"" (turpmāk - būvnormatīvs) (Latvijas Vēstnesis, 2015, 125. nr.; 2017, 76. nr.; 2018, 84., 182. nr.; 2019, 216. nr.; 2021, 8., 204. nr.) šādus grozījumus:
	Priekšlikums
Izziņas 1.punktā Ekonomikas ministrija kā pamatojumu iebilduma neņemšanai vērā ir norādījusi sekojošo: “Būvizstrādājumu ugunsreakcijas klasifikācija ir noteikta standartos, kas publicēti Latvijas Standartizācijas institūcijas publicētajā LBN 201-15 izpildē piemērojamo standartu sarakstā, līdz ar to tās piemērošana ir obligāta”.
          Vēršama uzmanība, ka saskaņā ar Standartizācijas likuma 12.panta pirmo daļu standarts ir attiecīgas institūcijas apstiprināts dokuments, kas izstrādāts, pamatojoties uz kopēju vienošanos, ietver vispārīgus un daudzkārt piemērojamus noteikumus, norādījumus vai dažādu veidu darbību vai to rezultātu raksturojumu un kura mērķis ir optimāli sakārtot noteiktu jomu. Savukārt Standartizācijas likuma 13.panta pirmā daļa noteic, ka standartu piemērošana ir brīvprātīga. Ministru kabinets var noteikt obligāti piemērojamus Latvijas nacionālos standartus (Standartizācijas likuma 13.panta otrā daļa). Šādā gadījumā standarts un tā piemērošanas nosacījumi ir tieši norādīti tiesību akta tekstā. Netiešās atsauces uz standartiem rekomendē standartu brīvprātīgu lietojumu. Šādā gadījumā Latvijas tiesību akta tekstā nav ietvertas atsauces uz konkrētiem standartiem.
          Tādējādi standarti, kas publicēti Latvijas Standartizācijas institūcijas publicētajā tīmekļa vietnē Latvijas būvnormatīva LBN 201-15 “Būvju ugunsdrošība” izpildē piemērojamo standartu sarakstā ir rekomendējami, proti brīvprātīgi lietojami.
          Līdz ar to attiecīgs būvspeciālists var izvēlēties citus risinājumus, lai nodrošinātu Latvijas būvnormatīva LBN 201-15 “Būvju ugunsdrošība” prasību izpildi. Ņemot vērā minēto,  aicinām precizēt projektu un tā sākotnējās ietekmes novērtējuma ziņojumu.

